CELEX: 32001R0347
Language: bg
Date: 2001-02-19 00:00:00
Title: Регламент (ЕО) № 347/2001 на Комисията от 19 февруари 2001 година относно класирането на някои стоки в Комбинираната номенклатура

02/ 13
            
            
               BG
            
            
               Официален вестник на Европейския съюз
            
            
               232
            
         32001R0347
   
               L 052/8
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      РЕГЛАМЕНТ (ЕО) № 347/2001 НА КОМИСИЯТА
   
   от 19 февруари 2001 година
   относно класирането на някои стоки в Комбинираната номенклатура
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), последно изменен с Регламент (ЕО) № 2559/2000 (2), и по-специално член 9 от него,
   като има предвид, че:
   
               (1)
            
            
               С оглед осигуряването на еднакво прилагане на Комбинираната номенклатура, приложена към горепосочения регламент, е необходимо да бъдат приети разпоредби относно класирането на стоките, включени в приложението към настоящия регламент.
            
         
               (2)
            
            
               В Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която се основава на нея изцяло или частично или която добавя към нея допълнителни подразделения и която е установена чрез специални разпоредби на Общността с оглед прилагането на тарифни или други мерки, свързани с търговията със стоки.
            
         
               (3)
            
            
               Чрез прилагане на гореупоменатите общи правила стоките, описани в колона 1 от таблицата, включена в приложението към настоящия регламент, трябва да бъдат класирани под съответните кодове по КН, посочени в колона 2, въз основа на мотивите, посочени в колона 3.
            
         
               (4)
            
            
               Целесъобразно е ползването на обвързващата тарифна информация, издадена от митническите органи на държавите-членки за класиране на стоки в Комбинираната номенклатура, и която не съответства на разпоредбите на настоящия регламент, може да бъде продължено за срок от три месеца от титуляра, в съответствие с разпоредбите на член 12, параграф 6 от Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (3), последно изменен с Регламент (ЕО) № 2700/2000 на Европейския парламент и на Съвета (4).
            
         
               (5)
            
            
               Мерките, предвидени в настоящия регламент, съответстват на становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата, включена в приложението, се класират в Комбинираната номенклатура под съответните кодове по КН, посочени в колона 2 от същата таблица.
   Член 2
   Ползването на обвързващата тарифна информация, издадена от митническите органи на държавите-членки, която не съответства на разпоредбите на настоящия регламент, може да продължи в съответствие с разпоредбите на член 12, параграф 6 от Регламент (ЕИО) № 2913/92, в срок от три месеца.
   Член 3
   Настоящият регламент влиза в сила на 20-ия ден след публикуването му в Официален вестник на Европейските общности.
   
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 19 февруари 2001 година.
      
         
            За Комисията
         
         Frederik BOLKESTEIN
         
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 293, 22.11.2000 г., стр. 1.
   
      (3)  ОВ L 302, 19.10.1992 г., стр. 1.
   
      (4)  ОВ L 311, 12.12.2000 г., стр. 17.
   ПРИЛОЖЕНИЕ
   
               Описание
            
            
               Класиране
               Код по КН
            
            
               Мотиви
            
         
               (1)
            
            
               (2)
            
            
               (3)
            
         
               1.   Асортимент от четири артикула, представени в една опаковка за продажба на дребно, включващ:
            
            
                
            
            
               Тези четири артикула не могат да се разглеждат като „стоки, представени в опаковки, пригодени за продажба на дребно“, тъй като не отговарят на конкретна нужда, нито служат за осъществяване на специфична дейност.
            
         
               
                           а)
                        
                        
                           Детска дреха, едноцветна, от мрежест трикотажен плат, предназначена да покрива долната част на тялото, от кръста до горната част на бедрата (100 % синтетични влакна). Талията е на ластик, към колана са прикачени две декоративни ленти, едната от мрежест трикотажен плат, другата от изплетени 100 % синтетични влакна.
                        
                     Краищата на дрехата нямат подгъв.
               Върху предницата на дрехата е апликиран декоративен мотив от цветя, изработен от мрежест трикотажен плат.
               (пола)
               (Виж фотография 610 А) (1)
               
            
            
               6104 53 00
            
            
               Класирането се определя от общи правила 1 и 6 за тълкуване на Комбинираната номенклатура, както и от описанието на стоките от кодове по КН 6104 и 6104 53 00.
               Забележка 1, буква д) към глава 95 изключва от тази глава карнавалните костюми от текстилни материи, които спадат към глави 61 и 62.
               Виж също така обяснителната бележка към Хармонизираната система, № 9505, буква А, цифра 3.
            
         
               
                           б)
                        
                        
                           Вълшебна пръчица от пластмаса с метална звезда и украса от пера.
                        
                     (Виж фотография 610 Б) (1)
               
            
            
               9503 90 32
            
            
               Класирането се определя от общи правила 1 и 6 за тълкуване на Комбинираната номенклатура, както и от описанието на стоките от кодове по КН 9503, 9503 90 и 9503 90 32.
            
         
               
                           в)
                        
                        
                           Чифт балетни пантофки (играчки) с горна част от текстилна материя, с ластик около горния ръб и по ширината, украсени с ширит. Ходилото е от пластмаса. Отпред на всяка балетна пантофка (играчки) има розетка от мрежест трикотажен плат и украса във формата на дъга от 100 % синтетични влакна.
                        
                     (Виж фотография 610 В) (1)
               
            
            
               9503 90 37
            
            
               Класирането се определя от общи правила 1 и 6 за тълкуване на Комбинираната номенклатура, от забележка 1 е) към глава 64, както и от описанието на стоките от кодове по КН 9503, 9503 90 и 9503 90 37.
               Балетните пантофки (играчки) не се приемат за обувки, спадащи към глава 64, поради плътното обгръщане на крака от ластик, минаващ около горния им ръб и над крака. Използваните текстилни материали не биха издържали редовна употреба като балетни пантофки.
            
         
               
                           г)
                        
                        
                           Чанта от прозрачна пластмаса с отпечатана отпред рисунка, закопчаване с цип, с дълга дръжка (не се регулира) и украса по ръбовете.
                        
                     Размери: 16 × 13,5 × 4,5 cm.
               (чанта)
               (Виж фотография 610 Г) (1)
               
            
            
               4202 22 10
            
            
               Класирането се определя от общи правила 1 и 6 за тълкуване на Комбинираната номенклатура, както и от описанието на стоките от кодове по КН 4202, 4202 22 и 4202 22 10.
               Забележка 1, буква г) към глава 95 изключва чантите за спортни артикули и други подобни от кодове по КН 4202, 4303 и 4304.
            
         
               2.   Асортимент от три артикула, представени в опаковка за продажба на дребно, съдържащ:
               
                           а)
                        
                        
                           Детска рокличка от тъкан (100 % синтетични влакна) с V-образно деколте, без отвор отпред.
                           Върху корсажа е апликирана дантела от трикотаж, покриваща тъканта. Тази дреха има къси ръкави с ластик накрая. Няма подгъв нито около деколтето, нито по ръкавите, нито в долната ѝ част.
                        
                     
                           б)
                        
                        
                           Два аксесоара, представляващи воал от трикотаж и букет от текстилна материя (100 % синтетични влакна).
                           Стоките са опаковани в една опаковка и са представени като ансамбъл от карнавална дреха за деца.
                           (рокля)
                           (Виж фотография 611) (1)
                           
                        
                     
            
               6204 43 00
            
            
               Класирането се определя от общи правила 1, 3 б) и 6 за тълкуване на Комбинираната номенклатура, както и от описанието на стоките от кодове по КН 6204 и 6204 43 00.
               Забележка 1, буква д) към глава 95 изключва от тази глава карнавалните костюми от текстилни материи, които спадат към глави 61 и 62.
               Виж също така обяснителната бележка към Хармонизираната система, № 9505, буква А, цифра 3.
            
         
               3.   Сандали с каучукови външни ходила, чиято височина (на подметката и на тока) е по-малка от 3 сm, с вътрешни подметки с дължина, равна или по-голяма от 24 см. По-голямата част от външната повърхност на горната част е съставена от кожени лентички, подплатени с тъкан от изкуствени влакна. Три каишки от текстилна материя се закопчават през глезена със закопчалка тип „велкро“.
               (Виж фотографии 609 А + Б) (1)
               
            
            
               6403 99 33
            
            
               Класирането се определя от общи правила 1 и 6 за тълкуване на Комбинираната номенклатура, забележка 4 към глава 64, допълнителна бележка 1 към глава 64, както и от описанието на стоките от кодове по КН 6403, 6403 99 и 6403 99 33.
               Тези сандали не се разглеждат като „спортни обувки“ по смисъла на забележка 1 към подпозицията от глава 64.
               Те също така не могат да се разглеждат като „обувки, предназначени за упражняване на спорт“ по смисъла на дефиницията за „обувки по специална технология“, в частност поради това, че горната им част не осигурява стабилност на крака в обувката.
            
         
               4.   Домашни обувки с трикотажна горна част тип плюш с вмъкнат страничен борт, покриващи глезена, с глави на животни (маймуни), пришити върху предницата, която е от същата материя като горната част на обувката.
               Ходилото се състои от слой гъвкава пореста пластмаса, вмъкната между два слоя текстилна материя.
               Върху външния слой от устойчива текстилна материя е апликиран пунктир от поливинилхлорид. Външната текстилна материя (около 80 % от повърхността на външното ходило) и пунктирът от поливинилхлорид (около 20 % от повърхността на външното ходило) са в допир със земята.
               (Виж фотографии 608 А + Б) (1)
               
            
            
               6405 20 91
            
            
               Класирането се определя от общи правила 1 и 6 за тълкуване на Комбинираната номенклатура, забележка 4 б) към глава 64, допълнителна бележка 2 към глава 64, както и от описанието на стоките от кодове по КН 6405, 6405 20 и 6405 20 91.
               Външният слой от текстилен материал притежава характеристиките трайност и/или издръжливост, изисквани от нормалната употреба на външно ходило.
               Като се имат предвид тези характеристики, външното ходило следва да се разглежда като ходило от текстилна материя.
            
         
      
   
      
   
      (1)  Фотографиите имат само индикативна стойност.